
Ministru kabineta noteikumi Nr. 517
Rīgā 2025. gada 26. augustā (prot. Nr. 33 5. §)
Grozījumi Ministru kabineta 2014. gada 16. decembra noteikumos Nr. 776 "Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam"
Izdoti saskaņā ar Komercdarbības atbalsta kontroles likuma
12.panta 4.punktu
· Izdarīt Ministru kabineta 2014. gada 16. decembra noteikumos Nr. 776 "Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam" (Latvijas Vēstnesis, 2014, 255. nr.) šādus grozījumus:
· 1. Izteikt 2. punktu šādā redakcijā:
· "2. Komercsabiedrība deklarē atbilstību mazās (sīkās) vai vidējās komercsabiedrības statusam atbilstoši atbalsta sniedzēja izraudzītajam informācijas sniegšanas veidam, pamatojoties uz pēdējo divu noslēgto gadu gada pārskatu datiem vai komercsabiedrības konsolidētajiem gada pārskatiem (ja attiecināms), kurā par katru no šiem gadiem norāda:
· 2.1. darbinieku skaitu;
· 2.2. neto apgrozījumu;
· 2.3. bilances kopsummu;
· 2.4. ja atbalsta pretendentam ir saistītie uzņēmumi vai partneruzņēmumi, – šo uzņēmumu neto apgrozījumu, bilances kopsummu un darbinieku skaitu;
· 2.5. citus nosacījumus, apstākļus un dokumentus, kas pamato atbalsta pretendenta un saistīto uzņēmumu vai partneruzņēmumu saikni;
· 2.6. ja pēdējā gada laikā ir mainījies mazās (sīkās) vai vidējās komercsabiedrības statuss, informāciju, kas minēta šo noteikumu 2.1., 2.2., 2.3. un 2.4. apakšpunktā, sniedz par diviem vai attiecīgi trim gadiem, lai pamatotu atbilstību noteiktajam statusam;
· 2.7. apliecinājumu, ka sniegtā informācija ir patiesa."
· 2. Izteikt 3. punktu šādā redakcijā:
· "3. Šo noteikumu 2. punktā minēto informāciju sniedz, ņemot vērā Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikumu."
· 3. Svītrot 1. pielikumu.
· 4. Svītrot 2. pielikumu.

